

ที่ มท ๐๘๐๔.๕/ว กรมส่งเสริมการปกครองท้องถิ่น

ถนนนครราชสีมา กทม. ๑๐3๐๐

มกราคม 25๖5

เรื่อง การรับฟังความคิดเห็นต่อร่างพระราชบัญญัติให้ใช้ประมวลกฎหมายองค์กรปกครองส่วนท้องถิ่น พ.ศ. ....   
และร่างประมวลกฎหมายองค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. ประกาศกรมส่งเสริมการปกครองท้องถิ่น เรื่อง การรับฟังความคิดเห็นต่อร่างพระราชบัญญัติให้ใช้   
 ประมวลกฎหมายองค์กรปกครองส่วนท้องถิ่น พ.ศ. .... และร่างประมวลกฎหมายองค์กรปกครอง  
 ส่วนท้องถิ่น

2. ขั้นตอนการใช้งานระบบกลางทางกฎหมาย

ด้วยพระราชบัญญัติหลักเกณฑ์การจัดทำร่างกฎหมายและการประเมินผลสัมฤทธิ์ของกฎหมาย พ.ศ. ๒๕๖๒ กำหนดให้ก่อนการตรากฎหมายทุกฉบับ หน่วยงานของรัฐพึงจัดให้มีการรับฟังความคิดเห็น  
ของผู้เกี่ยวข้องและวิเคราะห์ผลกระทบที่อาจเกิดขึ้นจากกฎหมายอย่างรอบด้านและเป็นระบบ รวมทั้งเปิดเผยผลการรับฟังความคิดเห็นและการวิเคราะห์นั้นแก่ประชาชน และนำผลนั้นมาประกอบการพิจารณาในกระบวนการตรากฎหมายทุกขั้นตอน โดยให้หน่วยงานของรัฐดำเนินการรับฟังความคิดเห็นผ่านระบบกลาง และจะใช้การรับฟังความคิดเห็นผ่านระบบเทคโนโลยีสารสนเทศของหน่วยงานของรัฐนั้นด้วยก็ได้ และให้หน่วยงานของรัฐนำหลักการหรือประเด็นสำคัญ  
ของร่างกฎหมายไปรับฟังความคิดเห็น โดยต้องประกาศวิธีการรับฟังความคิดเห็น ระยะเวลาเริ่มต้นและสิ้นสุด  
ในการรับฟังความคิดเห็น รวมทั้งข้อมูลประกอบการรับฟังความคิดเห็นตามที่พระราชบัญญัติดังกล่าวกำหนด

กรมส่งเสริมการปกครองท้องถิ่นได้ดำเนินการรับฟังความคิดเห็นต่อร่างพระราชบัญญัติ  
ให้ใช้ประมวลกฎหมายองค์กรปกครองส่วนท้องถิ่น พ.ศ. .... และร่างประมวลกฎหมายองค์กรปกครองส่วนท้องถิ่น  
ไปแล้วสองครั้ง และได้นำผลการรับฟังความคิดเห็นนั้นมาปรับปรุงร่างฯ โดยหลักการของร่างฯ เปลี่ยนแปลงไปในสาระสำคัญ   
ซึ่งรัฐมนตรีว่าการกระทรวงมหาดไทยได้เห็นชอบให้ดำเนินการรับฟังความคิดเห็นอีกครั้งหนึ่ง กรมส่งเสริมการปกครองท้องถิ่นจึงได้จัดทำประกาศกรมส่งเสริมการปกครองท้องถิ่น เรื่อง การรับฟังความคิดเห็นต่อร่างพระราชบัญญัติให้ใช้ประมวลกฎหมายองค์กรปกครองส่วนท้องถิ่น พ.ศ. .... และร่างประมวลกฎหมายองค์กรปกครองส่วนท้องถิ่น   
โดยกำหนดเปิดรับฟังความคิดเห็นตั้งแต่วันที่ 20 มกราคม พ.ศ. 2565 จนถึงวันที่ 20 มีนาคม พ.ศ. 2565 ผ่านระบบกลางทางกฎหมาย ([www.law.go.th](http://www.law.go.th)) และทางเว็บไซต์กรมส่งเสริมการปกครองท้องถิ่น ([www.dla.go.th](http://www.dla.go.th))

/จึงขอความ…

-2-

จึงขอความร่วมมือท่านแจ้งให้ส่วนราชการในจังหวัด อำเภอทุกอำเภอ รวมทั้งองค์กรปกครองส่วนท้องถิ่นทุกแห่งในเขตจังหวัด เพื่อเผยแพร่ประชาสัมพันธ์ให้ผู้มีส่วนเกี่ยวข้องและประชาชนร่วมแสดงความคิดเห็นต่อ  
ร่างพระราชบัญญัติดังกล่าว รายละเอียดปรากฎตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

ายวิบูลย์ สงวนพงศ์)

ปลัดกระทรวงมหาดไทย ปฏิบัติราชการแทน

รัฐมนตรีว่าการกระทรวงมหาดไทย

กองกฎหมายและระเบียบท้องถิ่น

กลุ่มงานกฎหมายและระเบียบท้องถิ่น 1

โทร. /โทรสาร ๐-๒๒๔๑-๙๐๓6

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวนาถสุภา กัมปนานนท์

(นายวิบูลย์ สงวนพงศ์)

ปลัดกระทรวงมหาดไทย ปฏิบัติราชการแทน

รัฐมนตรีว่าการกระทรวงมหาดไทย

**แบบรับฟังความคิดเห็น**



รอง อสถ. ............................................

ผอ. กม. ............................................

ผอ. กง. กม. 1 ...................................

นก. ....................................................